open-index/open-wikipedia-markdown huggingface dataset:
Άγιος Αθανάσιος Μεσσηνίας

Ο **Άγιος Αθανάσιος** είναι οικισμός της τοπικής κοινότητας Άνω Μελπείας, της δημοτικής ενότητας (τέως δήμου) Ανδανίας, του δήμου Οιχαλίας, της περιφερειακής ενότητας (τέως νομού) Μεσσηνίας, στην περιφέρεια Πελοποννήσου, σύμφωνα με το πρόγραμμα *Καλλικράτης* 

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μεσσήνης του νομού Μεσσηνίας, στο γεωγραφικό διαμέρισμα Πελοποννήσου. 

## Γεωγραφία
Ο Άγιος Αθανάσιος είναι ορεινός οικισμός στο Β.ΒΑ. τμήμα του νομού Μεσσηνίας, στις ΝΑ. απολήξεις του όρους Τετράζιο και κοντά στα όρια με τον νομά Αρκαδίας, σε μέσο σταθμικό υψόμετρο 740. Απέχει 47 χλμ. περίπου ΒΔ. της Καλαμάτας.  
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1912 και προσαρτήθηκε στην κοινότητα Άνω Γαράντζας (μετονομάστηκε το 1927 σε κοινότητα Άνω Μελπείας)
*Με το ΦΕΚ 244Α - 04/12/1997 αποσπάστηκε από την κοινότητα Άνω Μελπείας και προσαρτήθηκε στον δήμο Ανδανίας
*Με το ΦΕΚ 87Α - 07/06/2010 αποσπάστηκε από τον δήμο Ανδανίας και προσαρτήθηκε στον δήμο Οιχαλίας

(Πηγή: )

## Αξιοθέατα
*Η εκκλησία του Αγίου Αθανασίου. 

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Ζωοδόχος Πηγή Κορινθίας

Η **Ζωοδόχος Πηγή** ή **Παναγία** ή **Καλονήσι** ή **Μεγάλο Νησί** Αλκυονίδων είναι νησίδα στον Κορινθιακό κόλπο  η οποία αποτελεί μαζί με το Δασκαλειό, το Γλαρονήσι και το Πρασονήσι μέρος του συμπλέγματος των Αλκυονίδων που βρίσκονται στον ομώνυμο κόλπο. Βρίσκεται ανατολικά του συμπλέγματος και είναι η μεγαλύτερη από όλες με έκταση 0,702 τ.χλμ. 

## Παραπομπές


Κατηγορία:Νησιά της Ελλάδας
Κατηγορία:Περιφερειακή ενότητα Κορινθίας
Γκρομπολούρα Βοιωτίας

Η **Γκρομπολούρα** ή **Στρογγυλό** ή **Γρομπολούρα** ή **Γραμπολούρα** είναι νησίδα στον Κορινθιακό κόλπο με έκταση 0,330 τ.χλμ. η οποία βρίσκεται νοτιοανατολικά του ακρωτηρίου Τσάρλα στην είσοδο του κόλπου Δομβραίνας. Δυτικά της είναι οι νησίδες Φονιάς, ανατολικά το Μακρονήσι ή Δίπορτα και βόρεια το Κουβέλι. Διοικητικά υπάγεται στη Δημοτική Ενότητα Θίσβης του Δήμου Θηβαίων.

## Παραπομπές


Κατηγορία:Νησιά της Ελλάδας
Κατηγορία:Περιφερειακή ενότητα Βοιωτίας
Στέφανος της Νίκαιας

Ο **Στέφανος της Νίκαιας** (Νίκαια, 1ος αιώνας - Ρήγιο, 1ος αιώνας)  ήταν ο πρώτος ιστορικά επίσκοπος του Ρηγίου και άγιος της Ρωμαιοκαθολικής εκκλησίας.

Σύμφωνα με την εκκλησιαστική παράδοση έφτασε στο Ρήγιο ακολουθώντας τον Απόστολο Παύλο και ότι στη συνέχεια μαρτύρησε εδώ από τους Ρωμαίους. Σύμφωνα με τις μαρτυρίες, κατά τη διάρκεια του κηρύγματος του Ευαγγελίου, «μια πέτρινη στήλη, πάνω στην οποία έκαιγε ένα κερί, έπιασε φωτιά αφού το ίδιο το κερί είχε καεί. Ο Στέφανος, διαισθανόμενος το σημάδι του Θεού, ασπάστηκε τη χριστιανική πίστη». 

Ήταν επίσκοπος Ρηγίου από το 61 μέχρι το 74 .

## Παραπομπές


Κατηγορία:Επίσκοποι και Αρχιεπίσκοποι Ρηγίου
Κατηγορία:Άγιοι της Ρωμαιοκαθολικής Εκκλησίας
Κατηγορία:Χριστιανοί μάρτυρες του 1ου αιώνα
Ιγνεάντα

Η **Ιγνέαντα** (τουρκικά: *İğneada*) είναι μικρή κωμόπολη εντός του διαμερίσματος Ντεμίρκιοϊ στην επαρχία Σαράντα Εκκλησιών της Τουρκίας. Βρίσκεται στην ακτή της Μαύρης Θάλασσας και απέχει περίπου 5 χιλιόμετρα νότια από τον ποταμό Ρέζοβο ο οποίος σχηματίζει τα σύνορα με τη Βουλγαρία. Ο πληθυσμός της ήταν 1.966 κάτοικοι το 2010.

Η γη καλύπτεται κυρίως από δάση βελανιδιάς, χαρακτηριστική χλωρίδα των Ορέων Στράντζα. Η δασοκομία, η αλιεία και ο τουρισμός είναι οι κύριες ασχολίες του πληθυσμού της πόλεως.

Ο Εθνικός Δρυμός Βαλτοτόπου Ιγνεάντα με τον Προστατευόμενο Βιότοπο της Λίμνης Σάκα βρίσκεται γύρω από την κωμόπολη. Φιλοξενεί ένα από τα λίγα εναπομείναντα δάση σε πληµµυρική πεδιάδα σε όλη την Ευρώπη, η οποία φιλοξενεί πολλά διαφορετικά είδη πτηνών.

Ο δεύτερος από τους πυρηνικούς σταθμούς της Τουρκίας σχεδιάζεται να κατασκευαστεί στην περιοχή. Υποβλήθηκε και εγκρίθηκε μια τέταρτη εκτίμηση περιβαλλοντικών επιπτώσεων. Δεν έχει οριστεί χρονοδιάγραμμα ή προϋπολογισμός για το έργο από τον Νοέμβριο του 2015.

## Ιστορία
Η αρχαία **Θυνία**, μια πόλη στην αρχαία Θράκη στις ακτές του Εύξεινου Πόντου γνωστοποιημένη από πολλούς αρχαίους συγγραφείς, ευρίσκετο βορείως της Σαλμυδησσού, ενδεχομένως όντας εντός της επικράτειας των Θυνών, εντούτοις ο Στράβων μιλάει για την περιοχή ότι ανήκε στους Απολλωνιάτες. Σύμφωνα με τον Πλίνιο τον Πρεσβύτερο, η πόλη ήταν τοποθετημένη ελαφρώς νοτίως του ακρωτηρίου.

## Παραπομπές


Κατηγορία:Παράκτιοι οικισμοί στην Τουρκία
Κατηγορία:Παραθαλάσσια θέρετρα στην Τουρκία
Κατηγορία:Αλιευτικές κοινότητες στην Τουρκία
Κατηγορία:Πόλεις της αρχαίας Θράκης
Λούτον Σέλτον

Ο **Λούτον Σέλτον** (*Luton Shelton*, 6 Ιουνίου 1974 – 22 Ιανουαρίου 2021), ήταν Τζαμαϊκανός πρώην ποδοσφαιριστής που αγωνιζόταν ως επιθετικός. Είναι κάτοχος του ρεκόρ διεθνών τερμάτων της εθνικής ομάδας της χώρας του με 35.

## Καριέρα

Το ταλέντο του αναδείχθηκε γρήγορα και έγινε διεθνής με την εθνική ομάδα της Τζαμάικα κάτω των 17 ετών. 
Τράβηξε το ενδιαφέρον των ευρωπαϊκών συλλόγων και τον Απρίλιο του 2006 υπέγραψε στον σουηδικό σύλλογο Χέλσινγκμποργκς ΙΦ. Στην πρώτη του σεζόν σημείωσε 9 γκολ σε 19 αγώνες που έπαιξε στο σουηδικό πρωτάθλημα λόγω των επαναλαμβανόμενων τραυματισμών. Σκόραρε 17 γκολ σε 28 παιχνίδια σε όλες τις διοργανώσεις για την ομάδα, με 5 γκολ σε 4 παιχνίδια για το Κύπελλο Σουηδίας κατά την κατάκτηση του τίτλου το 2006.
Τον Ιανουάριο του 2007 υπέγραψε με την αγγλική Σέφιλντ Γιουνάιτεντ, όπου η πορεία του δεν σφραγίστηκε με την καταξίωση. Ακολούθησε επάνοδος στις ομάδες της Σκανδιναβίας, την Τουρκία και τη Ρωσία με τελική κατάληξη το τέλος της καριέρας του στα 33 του χρόνια στην πατρίδα του.

Ο Σέλτον κλήθηκε σχεδόν σε κάθε ηλικιακή ομάδα της Εθνικής Τζαμάικα. Με την εθνική ανδρών αγωνίστηκε συνολικά 75 φορές. Τον Ιούνιο
του 2008 σκόραρε 5 γκολ στα προκριματικά του Παγκοσμίου Κυπέλλου του 2010 με αντίπαλο τις Μπαχάμες. Με την εθνική ομάδα κατέκτησε τρία Κύπελλα της Καραϊβικής. Απεβίωσε το 2021 από αμυοτροφική πλευρική σκλήρυνση.

## Τίτλοι και διακρίσεις

**Χάρμπορ Βιου** 
* Πρωτάθλημα συλλόγων CFU : 2004 
**Χέλσινγκμποργκ**
* Σουηδικό Κύπελλο : 2006
**Βαλιαρεγκα**
* Κύπελλο Νορβηγίας : 2008
**Τζαμάικα**
* Κύπελλο Καραϊβικής (3): 2005, 2008, 2010

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Τζαμαϊκανοί ποδοσφαιριστές
Κατηγορία:Ποδοσφαιριστές Εθνικής Τζαμάικας
Κατηγορία:Ποδοσφαιριστές Χέλσινγκμποργκς ΙΦ
Κατηγορία:Ποδοσφαιριστές Σέφιλντ Γιουνάιτεντ
Κατηγορία:Ποδοσφαιριστές Άλμποργκ ΜΚ
Κατηγορία:Ποδοσφαιριστές Καρντεμίρ Καραμπούκσπορ
Κατηγορία:Ποδοσφαιριστές ΦΚ Βόλγκα Νίζνι Νόβγκοροντ
Κατηγορία:Επιθετικοί ποδοσφαιριστές
Κυβερνήτης του Οχάιο

Ο **[[Κυβερνήτης (Ηνωμένες Πολιτείες)|Κυβερνήτης]] του Οχάιο** (αγγλικά: *Governor of the State of Ohio*), είναι ο αρχηγός της πολιτείας, ο επικεφαλής της πολιτειακής κυβέρνησης, και ο ανώτατος εκτελεστικός αξιωματούχος στην Αμερικανική πολιτεία του Οχάιο. Επιπλέον, ο Κυβερνήτης, είναι ταυτόχρονα και ο ανώτατος διοικητής των ενόπλων (της Εθνοφρουράς) και αστυνομικών δυνάμεων της πολιτείας. 

Ο Κυβερνήτης, έχει καθήκον να επιβάλλει τους ομοσποναδιακούς και τους πολιτειακούς νόμους, την εξουσία να εγκρίνει ή να ασκεί αρνησικυρία (βέτο) στα νομοσχέδια που εγκρίνονται από την Γενική Συνέλευση του Οχάιο, την εξουσία να συγκαλεί το Νομοθετικό Σώμα (την Γενική Συνέλευση), καθώς και την εξουσία να αποδίδει χάρη (εκτός από περιπτώσεις προδοσίας ή παραπομπής). 

Σημερινός και 70ος Κυβερνήτης του Οχάιο, είναι ο Ρεπουμπλικανός **[[Μάικ ΝτεΓουάιν]]**, από τις 14 Ιανουαρίου 2019. 

## Προϋποθέσεις
Κάθε άτομο που επιθυμεί να θέσει υποψηφιότητα για το αξίωμα του Κυβερνήτη του Μέριλαντ, πρέπει να πληροί τις εξής προϋποθέσεις:

* Να έχει συμπληρώσει το 18ο έτος της ηλικίας του
* Να είναι πολίτης των ΗΠΑ (να κατέχει την Αμερικανική υπηκοότητα) 
* Να είναι κάτοικος στην πολιτεία του Οχάιο

Επιπλέον, για να θέσει υποψηφιότητα, δεν μπορεί να κατέχει κάποια άλλη εκλεγμένη ή δημόσια θέση. 

## Παραπομπές


## Εξωτερικοί σύνδεσμοι
* https://governor.ohio.gov/

## Δείτε ακόμα
* Κυβερνήτης (Ηνωμένες Πολιτείες)
* Οχάιο
* Κατάλογος πολιτειακών νομοθετικών σωμάτων των Ηνωμένων Πολιτειών

Οχιαο

Κατηγορία:Οχάιο
__ΕΥΡΕΤΗΡΙΟ__
Νασρ Ελ Ντιν Αμπάς

Ο **Νασρ Ελ Ντιν Αμπάς** (αραβικά: نصر الدين عباس, γεννήθηκε 13 Αυγούστου 1944), είναι Σουδανός πρώην ποδοσφαιριστής που αγωνιζόταν ως επιθετικός μέσος. Είναι πρώτος σκόρερ στην ιστορία της Εθνικής Σουδάν με 27 γκολ.

## Βιογραφία

Οι σουδανικές γενιές της δεκαετίας του 1960 και του 1970 συνδέουν στο μυαλό τους το ποδόσφαιρο με τον Νασρ Ελ Ντιν Αμπάς, ευρέως γνωστός για το προσωνύμιο «Τζάκσα». Ένας ποδοσφαιριστής που κάποτε πίστευαν ότι ήταν ο Πελέ της Αφρικής για το μοναδικό του ταλέντο στους ελιγμούς, στο σκοράρισμα και στη δημιουργία παιχνιδιού. Ψηλός, εμφανίσιμος και καλοσχηματισμένος, είχε κερδίσει τις καρδιές των Σουδανών. Με την Αλ Χιλάλ της πατρίδας του κέρδισε τέσσερα συνεχόμενα πρωταθλήματα (1964–67). Η φήμη του  διέσχισε επίσης χώρες και ακόμη και ηπείρους με τις οποίες φλέρταρε να αγωνιστεί, όπως η Μπόκα Τζούνιορς και η Μπάγερν Μονάχου. Συμμετείχε στο Κύπελλο Εθνών Αφρικής το 1963 και το 1970, διοργάνωση στην οποία το Σουδάν κέρδισε τον τίτλο και στους Θερινούς Ολυμπιακούς Αγώνες του 1972 στο Μόναχο.

Παρέμεινε στο χώρο του ποδοσφαίρου και μετά την αποχώρησή του από την ενεργό δράση αρχικά ως προπονητής και αργότερα δημιουργώντας Ακαδημία ποδοσφαίρου (χωρίς επιτυχία). Το 2007 στην ψηφοφορία της Αφρικανικής Συνομοσπονδία Ποδοσφαίρου για την ανάδειξη των καλύτερων ποδοσφαιριστών της ηπείρου ψηφίστηκε 30ός Αφρικανός και κορυφαίος της πατρίδας του.

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Σουδανοί ποδοσφαιριστές
Κατηγορία:Ποδοσφαιριστές Εθνικής Σουδάν
Κατηγορία:Ποδοσφαιριστές στους Θερινούς Ολυμπιακούς Αγώνες 1972
Κατηγορία:Μέσοι ποδοσφαιριστές
Έντουαρντ Χέγκερ

Ο **Έντουαρντ Χέγκερ** (Μπρατισλάβα 3 Μαΐου 1976) είναι Σλοβάκος πολιτικός που υπηρετεί ως πρωθυπουργός της Σλοβακίας από την 1η Απριλίου 2021. Προηγουμένως διετέλεσε αναπληρωτής πρωθυπουργός και υπουργός Οικονομικών στο υπουργικό συμβούλιο επί πρωθυπουργίας Ίγκορ Μάτοβιτς. Ο Χέγκερ είναι μέλος του συντηρητικού κόμματος Συνηθισμένοι Άνθρωποι.

Το 1999, ολοκλήρωσε πέντε έτη σπουδών στην Σχολή Οικονομικών Επιστημών του Οικονομικού Πανεπιστημίου της Μπρατισλάβα. 

Ο Χέγκερ έχει τέσσερα παιδιά και είναι παντρεμένος με τη σύζυγό του, Λουτσία. Είναι ευσεβής Ρωμαιοκαθολικός. Από άθεος μεταστράφηκε στον Χριστιανισμό μετά το θάνατο του πατέρα του το 1999.

## Παραπομπές


Κατηγορία:Πρωθυπουργοί της Σλοβακίας
Άγιος Αθανάσιος Μαγνησίας

Ο **Άγιος Αθανάσιος** είναι χωριό της τοπικής κοινότητας Πινακατών, της δημοτικής ενότητας (τέως δήμου) Μηλεών, του δήμου Νοτίου Πηλίου, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα *Καλλικράτης*.

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Βόλου του νομού Μαγνησίας, στο γεωγραφικό διαμέρισμα Θεσσαλίας.

## Γεωγραφία
Ο Άγιος Αθανάσιος είναι ημιορεινό χωριό στο ανατολικό τμήμα του νομού Μαγνησίας, στην περιοχή του Πηλίου που βλέπει στον Παγασητικό κόλπο, σε μέσο σταθμικό υψόμετρο 180 μέτρων. Απέχει 20 χιλιόμετρα περίπουνοτιοανατολικά του Βόλου. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Πινακατών
*Με το ΦΕΚ 244Α - 04/12/1997 αποσπάστηκε από την κοινότητα Πινακατών και προσαρτήθηκε στον δήμο Μηλεών
*Με το ΦΕΚ 87Α - 07/06/2010 αποσπάστηκε από τον δήμο Μηλεών και προσαρτήθηκε στον δήμο Νοτίου Πηλίου

(Πηγή:) 
## Αξιοθέτα
*Ο Άγιος Αθανάσιος βρίσκεται πάνω στη διαδρομή που εκτελεί το τρενάκι του Πηλίου, λίγο πριν τις Μηλιές. Η Καμάρα Ογλά με το τοξωτό γεφύρι είναι μια εντυπωσιακή θέση της διαδρομής.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963
*Οργανισμός εκδόσεων «Ελλάδα», χάρτες (Βαρελάς)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD» (Πήλιο 1:60.000)
*eetaa.gr
## Εξωτερικοί σύνδεσμοι
*https://magnisia.mobi/el/article/poleis-kai-xoria-tis-magnisias/agios-athanasios/3774 

Κατηγορία:Χωριά της περιφερειακής ενότητας Μαγνησίας
Πετρ Φιάλα

Ο **Πετρ Φιάλα** (Μπρνο, 1 Σεπτεμβρίου 1964-) είναι Τσέχος πολιτικός, πολιτικός επιστήμονας και πρωθυπουργός από τον Νοέμβριο του 2021 έως τον Δεκέμβριο του 2025 και αρχηγός του Πολιτικού Δημοκρατικού Κόμματος (ODS) από το 2014. Προηγουμένως υπηρέτησε ως υπουργός Παιδείας, Νεολαίας και Αθλητισμού από το 2012 έως το 2013.

## Πολιτική ανέλιξη
Ο Φιάλα εξελέγη για πρώτη φορά στην Βουλή των Αντιπροσώπων ως ανεξάρτητος βουλευτής στις πρόωρες εκλογές του 2013. Έγινε αρχηγός του ODS τον Ιανουάριο του 2014, υποσχόμενος να εκσυγχρονίσει το κόμμα και να ανακτήσει την εμπιστοσύνη του κοινού μετά από που την είχε απωλέσει μετά από σκάνδαλο διαφθοράς του τότε  πρωθυπουργού Πετρ Νέτσας. Ο Φιάλα οδήγησε το κόμμα στην αξιωματική αντιπολίτευση στις βουλευτικές εκλογές του 2017, αρνούμενος τις προτάσεις του πρωθυπουργού Αντρέι Μπάμπις να συμμετάσχει στον συνασπισμό του. 

### Πρωθυπουργός
Το 2020 ηγήθηκε της πρωτοβουλίας για μια κεντροδεξιά εκλογική συμμαχία με το Χριστιανοδημοκρατικό Κόμμα και το ΤΟΠ 09, γνωστό ως SPOLU με φιλοδυτική και φιλοευρωπαϊκή κεντροδεξιά ατζέντα, επικεντρωμένη στη δημοσιονομική πολιτική και στις στενότερες σχέσεις με το ΝΑΤΟ. Εν τέλει, κέρδισε τις εκλογές και σχηματίζοντας κυβέρνηση στις 17 Δεκεμβρίου 2021 καθιστώντας τον τον τρίτο γηραιότερο πρωθυπουργό στην ιστορία της χώρας. Ο πατέρας του είναι επιζών του Ολοκαυτώματος.

Η κυβέρνησή του έλαβε ψήφο εμπιστοσύνης από τη Βουλή στις 13 Ιανουαρίου 2022, με 106 ψήφους υπέρ έναντι 87 κατά.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Τσεχίας
Μεγαλοχώρι Μεθάνων

Το **Μεγαλοχώρι** είναι οικισμός στα Μέθανα, στην περιφερειακή ενότητα Νήσων της περιφέρειας Αττικής. Σύμφωνα με την απογραφή του 2011, το Μεγαλοχώρι έχει 115 κατοίκους. Είναι κτισμένο σε υψόμετρο 145 μέτρων στη δυτική πλευρά της ηφαιστειογενούς χερσονήσου των Μεθάνων. Έχει θέα προς το Βαθύ και τον κόλπο της Επιδαύρου. Από το Μεγαλοχώρι ξεκινάει μονοπάτι προς την κορυφή Χελώνα, την ψηλότερη των Μεθάνων με ύψος 740 μέτρα.

Το Μεγαλοχώρι διαθέτει παλιά πέτρινα σπίτια και το κτίριο του δημοτικού σχολείου στην πλατεία του χωριού έχει μετατραπεί σε ξενώνα. Στο χωριό βρίσκεται η εκκλησία της Υπαπαντής, η οποία γιορτάζει στις 2 Φεβρουαρίου, οπότε και διεξάγεται πανηγύρι. Στην κοιλάδα πάνω από το χωριό βρίσκεται η εκκλησία της Παναγίτσας η οποία χρονολογείται από τον 12ο αιώνα και βρίσκεται στη θέση του μεσαιωνικού οικισμού. Το χωριό περιβάλλεται από καλλιέργειες ελιάς, αμυγδάλων και αμπελιών. Στο οροπέδιο Θρονί βρισκόταν μέχρι τις αρχές του 20ού αιώνα πέτρινος θρόνος, ο οποίος πλέον έχει μεταφερθεί στο μουσείο Πόρου, και ένας πύργος του 4ου αιώνα π.Χ. και ένα ελαιουργείο του 3ου αιώνα π.Χ.

Το Μεγαλοχώρι το 1845 προσαρτήθηκε στο δήμο Μεθάνων, όπου παρέμεινε μέχρι το 1912, όταν ορίστηκε έδρα της κοινότητας Μεγαλοχωρίου. Η κοινότητα το 1997, όταν καταργήθηκε, περιελάμβανε επίσης τους οικισμός Βαθύ, Μεγάλο Ποτάμι και Καημένη Χώρα. Με το πρόγραμμα Καποδίστριας εντάχθηκε στο δήμο Μεθάνων και με το πρόγραμμα Καλλικράτης το 2010 στον δήμο Τροιζηνίας-Μεθάνων.

## Δημογραφία
### Πληθυσμιακή εξέλιξη
Η πορεία του πληθυσμού σύμφωνα με τις απογραφές:

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Νήσων Αττικής
Κατηγορία:Δήμος Τροιζηνίας
Κατηγορία:Μέθανα
Αμπντούλ Καντίρ (ποδοσφαιριστής)

Ο **Αμπντούλ Καντίρ** (*Abdul Kadir*, 27 Δεκεμβρίου 1948 – 4 Απριλίου 2003), είναι Ινδονήσιος πρώην ποδοσφαιριστής που αγωνιζόταν ως αριστερός ακραίος επιθετικός. Είναι κάτοχος του ρεκόρ διεθνών συμμετοχών και τερμάτων στην ιστορία της Εθνικής Ινδονησίας με 70 γκολ και 111 αγώνες.

## Τίτλοι και διακρίσεις

**Μεντάν**
* Πρωτάθλημα Ινδονησίας: 1969–71
**Περσεμπάγια**
* Πρωτάθλημα Ινδονησίας: 1975–78
**Ινδονησία**
* Τουρνουά Μερντέκα: 1969
* Κύπελλο Βασιλιά: 1968
* Κύπελλο Pesta Sukan: 1972 
* Επετειακό τουρνουά Τζακάρτα: 1972
**Ατομικές διακρίσεις**
* AFC Asian All Stars (2) : 1966, 1970

## Δείτε επίσης

* Κατάλογος ποδοσφαιριστών ανδρών με 50 ή περισσότερα διεθνή γκολ
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


## Εξωτερικοί σύνδεσμοι
*  

Κατηγορία:Ινδονήσιοι ποδοσφαιριστές
Κατηγορία:Ποδοσφαιριστές Εθνικής Ινδονησίας
Κατηγορία:Ποδοσφαιριστές Περσεμπάγια Σουραμπάγια
Κατηγορία:Ποδοσφαιριστές ΠΣΜΣ Μεντάν
Κατηγορία:Επιθετικοί ποδοσφαιριστές
Δεκαετία 530 π.Χ.

* 539 π.Χ. — Ο Κύρος Β΄ ο Μέγας νικά  τον Ναβοναΐδ και καταλαμβάνει τη Βαβυλώνα
* 538 π.Χ. 
**Η Βαβυλώνια αιχμαλωσία τελειώνει καθώς ο Κύρος επιτρέπει στους Εβραίους στη Βαβυλώνα να επιστρέψουν στην Ιερουσαλήμ.
**Ο Κύρος, ως κατακτητής της Βαβυλώνας,  δημοσιεύει ένα βασιλικό διάταγμα, μέσω του οποίου επιτρέπει στους Εβραίους να επιστρέψουν στην πατρίδα τους.

Κατηγορία:Δεκαετίες
Λόφος των Σταυρών

thumb|upright=1.6|Γενική άποψη του Λόφου των Σταυρών
thumb|upright=1.6|Κοντινή άποψη του Λόφου των Σταυρών
Ο **Λόφος των Σταυρών** (λιθουανία: Kryžių kalnas) είναι τόπος προσκυνήματος περίπου 12 χλμ βόρεια της πόλης Σιαουλιάι, στη βόρεια Λιθουανία. Η ακριβής προέλευση της πρακτικής να αφήνει ο κόσμος σταυρούς στον λόφο είναι αβέβαιη, αλλά πιστεύεται ότι οι πρώτοι σταυροί τοποθετήθηκαν στο πρώην φρούριο του λόφου Γιουργκαϊτσιάι ή Ντομαντάι μετά την Εξέγερση του 1831. Με το πέρασμα των γενεών, όχι μονάχα σταυροί και εσταυρωμένοι, αλλά αγάλματα της Παναγίας, σκαλίσματα Λιθουανών πατριωτών και χιλιάδες μικρά ομοιώματα, κομποσκοίνια και ροζάρια έχουν φερθεί εδώ από Καθολικούς προσκυνητές. Ο ακριβής αριθμός των σταυρών είναι άγνωστος, αλλά οι εκτιμήσεις τον κάνουν περίπου 55.000 το 1990 και 100.000 το 2006. Αποτελεί σημαντικό τόπο προσκυνήματος των Καθολικών στη Λιθουανία.

## Παραπομπές


## Εξωτερικοί σύνδεσμοι
* 

Κατηγορία:Προσκυνήματα
Otodus

**Otodus** είναι εξαφανισμένο γένος καρχαρία που έζησε από την Παλαιόκαινο έως την Πλειόκαινο εποχή. Το όνομα *Otodus* προέρχεται από το Αρχαίο Ελληνικό  (ōt, που σημαίνει «αυτί») και ὀδούς (odoús, που σημαίνει «δόντι») – δηλαδή «δόντι σε σχήμα αυτιού».

## Ανατομία
Αυτός ο καρχαρίας είναι γνωστός από τα απολιθωμένα δόντια του. Όπως και άλλα ελασμοβράγχια, ο σκελετός του *Otodus* αποτελείται από χόνδρο και όχι οστό, με αποτέλεσμα να μην υπάρχουν πολλές πλήρεις σκελετικές δομές των ειδών του συγκεκριμένου γένους. Τα δόντια αυτού του καρχαρία είναι μεγάλα με τριγωνική κορώνα, λείες ακμές κοπής και ορατά άκρα στις ρίζες. Μερικά *δόντια Otodus* δείχνουν επίσης σημάδια εξελισσόμενων οδοντώσεων.
[αριστερά|μικρογραφία|250x250εσ| Μια γλωσσική άποψη (από την πλευρά της γλώσσας) των δοντιών του είδους ''O. obliquus'' από την [Ηώκαινο|Ηώκαινο εποχή τα οποία βρέθηκαν κοντά στο Κουρίμπγκα *(Khouribga)*, Μαρόκο]]

### Εκτίμηση μεγέθους
Τα απολιθώματα των *Otodus* δείχνουν ότι ήταν πολύ μεγάλοι αρπακτικοί καρχαρίες. Τα μεγαλύτερα γνωστά δόντια έχουν μήκος περίπου 104&nbsp;mm σε ύψος. Οι επιστήμονες θεωρούν ότι αυτός ο καρχαρίας έφτασε τουλάχιστον τα 9,1&nbsp;m σε συνολικό μήκος (TL), με μέγιστο μήκος 12&nbsp;m. Ωστόσο, το μεγαλύτερο είδος, το O. megalodon, θα μπορούσε να φτάσει τα 16m, με μέσο όρο κοντά στα 13,7&nbsp;m.

## Κατανομή
Το *Otodus* είχε παγκόσμια κατανομή, καθώς έχουν ανασκαφεί απολιθώματα από την Αφρική, την Ασία, την Ευρώπη και τη Βόρεια Αμερική.

## Διατροφή
Το *Otodus* πιθανότατα τρεφόταν με μεγάλα οστεώδη ψάρια, άλλους καρχαρίες και από την Ηώκαινο εποχή μέχρι την εξαφάνιση του γένους κατά τη διάρκεια της Μειόκαινου, θαλάσσια θηλαστικά. Ήταν από τα κορυφαία αρπακτικά της εποχής του.

## Παραπομπές


## Εξωτερικοί σύνδεσμοι
* 
* 

Κατηγορία:Λαμνόμορφα
Κατηγορία:Προϊστορικά ψάρια
RTS,S

Το **RTS,S** είναι εμβόλιο ελονοσίας που βασίζεται σε ανασυνδυασμένη πρωτεΐνη. Το συγκεκριμένο εμβόλιο εγκρίθηκε τον Οκτώβριο του 2021 από τον Παγκόσμιο Οργανισμό Υγείας (ΠΟΥ) για «ευρεία χρήση» στα παιδιά, καθιστώντας το το πρώτο υποψήφιο εμβόλιο κατά της ελονοσίας και το πρώτο εμβόλιο για την αντιμετώπιση της παρασιτικής λοίμωξης, που έλαβε αυτήν τη σύσταση.

Το εμβόλιο RTS,S δημιουργήθηκε και δημιουργήθηκε στα τέλη της δεκαετίας του 1980 από επιστήμονες που εργάζονταν στα εργαστήρια SmithKline Beecham Biologicals (τώρα GlaxoSmithKline (GSK) Vaccines) στο Βέλγιο. Το εμβόλιο αναπτύχθηκε περαιτέρω μέσω μιας συνεργασίας μεταξύ της GSK και του Ινστιτούτου Έρευνας του Στρατού Walter Reed στην πολιτεία του Μέριλαντ των ΗΠΑ  και έχει χρηματοδοτηθεί εν μέρει από την πρωτοβουλία εμβολίων κατά της ελονοσίας PATH και το Ίδρυμα Μπιλ και Μελίντα Γκέιτς. Η αποτελεσματικότητά του κυμαίνεται από 26 έως 50% σε βρέφη και μικρά παιδιά.

Εγκρίθηκε για χρήση από τον Ευρωπαϊκό Οργανισμό Φαρμάκων (EMA) τον Ιούλιο του 2015, είναι το πρώτο εγκεκριμένο εμβόλιο κατά της ελονοσίας στον κόσμο και επίσης το πρώτο εμβόλιο που έχει λάβει άδεια χρήσης κατά μιας ανθρώπινης παρασιτικής νόσου οποιουδήποτε είδους. Στις 23 Οκτωβρίου 2015, η Στρατηγική Συμβουλευτική Ομάδα Εμπειρογνωμόνων του ΠΟΥ για την Ανοσοποίηση (SAGE) και η Συμβουλευτική Επιτροπή Πολιτικής για την Ελονοσία (MPAC) συνέστησαν από κοινού μια πιλοτική εφαρμογή του εμβολίου στην Αφρική.  Αυτό το πιλοτικό έργο εμβολιασμού ξεκίνησε στις 23 Απριλίου 2019 στο Μαλάουι, στις 30 Απριλίου 2019 στη Γκάνα και στις 13 Σεπτεμβρίου 2019 στην Κένυα.

Κατηγορία:Εμβόλια
Σίμων ο Ατουμάνος

Ο **Σίμων ο Ατουμάνος** ήταν Βυζαντινός ιερωμένος του 14ου αιώνα, επίσκοπος Γερακίου της Καλαβρίας από τις 23 Ιουνίου 1348 έως το 1366 και στη συνέχεια Λατίνος Αρχιεπίσκοπος Θηβών Βοιωτίας μέχρι το 1380. Ήταν ανθρωπιστής και επιδραστικός Έλληνας λόγιος κατά την ιταλική Αναγέννηση.

Γεννημένος στην Κωνσταντινούπολη, ήταν ελληνοτουρκικής καταγωγής, από Ελληνίδα μητέρα και Οθωμανό πατέρα, και το επώνυμό του προέρχεται από το «Οθωμανός».

Αρχικά ήταν μοναχός στην Μονή Στουδίου και στις 23 Ιουνίου 1348, προφανώς είχε ήδη ομολογήσει την καθολική πίστη, διορίστηκε από τον Πάπα Κλήμη ΣΤ' ως διάδοχος του Βαρλαάμ της Σεμινάρας ως επίσκοπος του Γερακίου στην Καλαβρία. Μετατέθηκε στην αρχιεπισκοπή Θηβών από το 1366 μέχρι τον θάνατό του. Επέστρεψε στην Ρώμη όπου ασχολήθηκε με την μετάφραση έργων αφού μιλούσε εβραϊκά, ελληνικά, λατινικά. Επίσης δίδαξε και ελληνική γλώσσα.

## Παραπομπες


## Πηγές
*Setton, Kenneth M. *Catalan Domination of Athens 1311&ndash;1380*. Revised edition. London: Variorum, 1975.
*Setton, Kenneth M. "The Byzantine Background to the Italian Renaissance." *Proceedings of the American Philosophical Society*, Vol. 100, No. 1. (Feb. 24, 1956), pp. 1&ndash;76.
*Shukurov, Rustam. *The Byzantine Turks, 1204-1461*, Brill 2016, p. 250.

Κατηγορία:Επίσκοποι Γερακίου
Κατηγορία:Βυζαντινοί επίσκοποι
Κατηγορία:Βυζαντινοί λόγιοι
Κατηγορία:Βυζαντινοί μοναχοί
Κατηγορία:Βυζαντινοί του 14ου αιώνα
Κυψέλη Μεθάνων

Η **Κυψέλη**, έως το 1954 γνωστή ως **Κοσόνα** ή **Μοσόνα**, είναι οικισμός στα Μέθανα, στην περιφερειακή ενότητα Νήσων της περιφέρειας Αττικής. Σύμφωνα με την απογραφή του 2011, η Κυψέλη έχει 47 κατοίκους. Είναι κτισμένη σε υψόμετρο 240 μέτρων στη βορειοανατολική πλευρά της ηφαιστειογενούς χερσονήσου των Μεθάνων. Η οικονομία του αγροτική, με παραγωγή κηπευτικών, αμπελιών και ελιών.
μικρογραφία|Δρόμος στο χωριό
Στο ύψωμα Ογά, ανατολικά της Κυψέλης, σώζονται τα ερείπια μυκηναϊκής ακρόπολης. Επίσης στην παράλια περιοχή σώζονται ερείπια αρχαίου οχυρού των κλασικών χρόνων με αρχαίο ιερό. Το χωριό ονομαζόταν Κοσώνα μέχρι το 1954. Η Κοσώνα το 1845 προσαρτήθηκε στο δήμο Μεθάνων όπου παρέμεινε μέχρι το 1912, όταν προσαρτήθηκε στην κοινότητα Αγίων Θεοδώρων. Το 1956 ορίστηκε έδρα της κοινότητας, η οποία μετονομάστηκε σε κοινότητα Κυψέλης. Η κοινότητα καταργήθηκε το 1997 και με το πρόγραμμα Καποδίστριας προσαρτήθηκε στο δήμο Μεθάνων και το 2010, με το πρόγραμμα Καλλικράτης, στο δήμο Τροιζηνίας.

## Δημογραφία
### Πληθυσμιακή εξέλιξη
Η πορεία του πληθυσμού σύμφωνα με τις απογραφές:

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Νήσων Αττικής
Κατηγορία:Δήμος Τροιζηνίας
Κατηγορία:Μέθανα
Παλέ (Σεν-ε-Μαρν)

Το **Παλέ** (γαλλικά: *Paley*) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.

Οι κάτοικοί του είναι γνωστοί ως Παλεζιέν (γαλλικά: *Paleysiens*).

## Παραπομπές


Κατηγορία:Κοινότητες της Σεν-ε-Μαρν
Μετεργολίνη

μικρογραφία|200x200εσ|Η πολύπλοκη χημική δομή της Μετεργολίνης.
Η **Μετεργολίνη** (αγγλ. *Metergoline*), γνωστή επίσης και ως μεδεργολίνη, είναι συνθετική χημική ουσία που πωλείται με τις εμπορικές ονομασίες *Contralac* (κτηνιατρικά) και *Liserdol* (κλινικά).

Αποτελεί ένα μονοαμινεργικό φάρμακο της ομάδας εργολίνης που χρησιμοποιείται ως αναστολέας προλακτίνης στη θεραπεία της υπερπρολακτιναιμίας (υψηλή προλακτίνη επίπεδα) και για την καταστολή της γαλουχίας. Η μετεργολίνη είναι ένα βιοχημικό πρόσδεμα (ligant) διαφόρων υποδοχέων σεροτονίνης και ντοπαμίνης. 

## Παραπομπές

 
Κατηγορία:Αντιψυχωσικά
Ποντώ-Κομπώ

Το **Ποντώ-Κομπώ** () είναι γαλλική κοινότητα στον νομό της Σεν-ε-Μαρν, στη διοικητική περιοχή της Ιλ-ντε-Φρανς.

Οι κάτοικοί του είναι γνωστοί ως Ποντό-Κομπαλυζιέν ή Ποντελουά-Κομπαλυζιέν ().

## Παραπομπές


Κατηγορία:Κοινότητες της Σεν-ε-Μαρν
Δολάριο Μπαχαμών

Το **δολάριο** ( σύμβολο : **$**, κωδικός : **BSD** ) είναι το νόμισμα των νήσων Μπαχάμες από το 1966. Συνήθως βραχυγραφείται με το σύμβολο *του δολαρίου $*, ή εναλλακτικά **B$** για να διακρίνεται από άλλα νομίσματα σε δολάρια. Υποδιαιρείται σε 100 σεντς .

Στις 20 Οκτωβρίου 2020 οι Μπαχάμες έγιναν η πρώτη χώρα που διαθέτει νόμιμο ψηφιακό νόμισμα, εισάγοντας το *δολάριο Sand* ως εναλλακτική λύση στο παραδοσιακό δολάριο Μπαχαμών.

## Σχέση με το δολάριο ΗΠΑ
Το δολάριο Μπαχαμών είναι συνδεδεμένο με το δολάριο ΗΠΑ σε βάση ένα προς ένα. Η Κεντρική Τράπεζα των Μπαχαμών δηλώνει ότι χρησιμοποιεί υποχρεωτικά αποθεματικά, αλλαγές στο προεξοφλητικό επιτόκιο της Τράπεζας και επιλεκτικούς πιστωτικούς ελέγχους, συμπληρωμένους με ηθική πειθαρχία  ως κύρια μέσα της νομισματικής πολιτικής. Στόχος της Κεντρικής Τράπεζας είναι να διατηρήσει σταθερές συνθήκες, συμπεριλαμβανομένης της πίστωσης, προκειμένου να διατηρηθεί η ισοτιμία μεταξύ του δολαρίου ΗΠΑ και του δολαρίου Μπαχαμών, επιτρέποντας παράλληλα την πρόοδο της οικονομικής ανάπτυξης. 

Παρόλο που το δολάριο ΗΠΑ (όπως κάθε άλλο ξένο νόμισμα) υπόκειται σε νόμους ελέγχου συναλλάγματος στις Μπαχάμες, η ισοτιμία μεταξύ δολαρίων Μπαχαμών και δολαρίων ΗΠΑ σημαίνει ότι οποιαδήποτε επιχείρηση θα δέχεται είτε νόμισμα ΗΠΑ είτε από τις Μπαχάμες και πολλές από τις επιχειρήσεις που εξυπηρετούν τουρίστες έχουν επιπλέον δολάρια ΗΠΑ σε ετοιμότητα για τη διευκόλυνση των Αμερικανών τουριστών.

## Ιστορία
Το δολάριο αντικατέστησε τη λίρα με ισοτιμία 1 δολάριο = 7 σελίνια το 1966, 7 χρόνια πριν από την ανεξαρτησία. Αυτό το επιτόκιο επέτρεψε τον καθορισμό της ισοτιμίας με το δολάριο ΗΠΑ, λόγω του ότι η ισοτιμία στερλίνας/δολαρίου καθοριζόταν τότε σε 1£ = 2,80 $. Για να βοηθηθεί η μετατροπή σε δεκαδικά ψηφία, δημιουργήθηκαν χαρτονομίσματα των τριών δολαρίων και κέρματα των δεκαπέντε λεπτών, καθώς τρία δολάρια ισοδυναμούσαν περίπου με μία λίρα και δεκαπέντε σεντς σε ένα σελίνι, τη στιγμή της μετάβασης.

Στις 20 Οκτωβρίου 2020 οι Μπαχάμες έγιναν η πρώτη χώρα με νόμιμο ψηφιακό νόμισμα,  εισάγοντας το *δολάριο Sand* ως εναλλακτική λύση στο παραδοσιακό δολάριο Μπαχαμών.   

## Παραπομπές


Μπαχαμων
Δολαριο
Τακτικούπολη Τροιζήνας

Η **Τακτικούπολη**, έως το 1927 γνωστή ως **Δάρα**, είναι οικισμός στον δήμο Τροιζηνίας, στην περιφερειακή ενότητα Νήσων της περιφέρειας Αττικής. Σύμφωνα με την απογραφή του 2011, η Τακτικούπολη έχει 250 κατοίκους. Είναι κτισμένη σε υψόμετρο 120 μέτρων στο δρόμο που οδηγεί στα Μέθανα, λίγο πριν τον ισθμό των Μεθάνων.

## Ιστορία
Η Τακτικούπολη πήρε το όνομά της από το γεγονός ότι ο Κάρολος Φαβιέρος οργάνωσε εκεί το πρώτο σώμα τακτικού στρατού στα πλαίσια του ελληνικού κράτους. Κοντά στο χωριό και τον ισθμό των Μεθάνων έκτισε επίσης ένα οχυρό γνωστό ως Κάστρο του Φαβιέρου, πιθανόν για την προστασία του στρατοπέδου. Μέχρι το 1927 λεγόταν Δάρα.

Η Τακτικούπολη προσαρτήθηκε το 1845 στον δήμο Τροιζήνος, όπου παρέμεινε μέχρι το 1912, όταν ορίστηκε έδρα ομώνυμης κοινότητας. Η κοινότητα διατηρήθηκε μέχρι το 1997, οπότε και με το πρόγραμμα Καποδίστριας εντάχθηκε στον δήμο Τροιζήνας και το 2020 στον δήμο Τροιζηνίας.

## Δημογραφία
### Πληθυσμιακή εξέλιξη
Η πορεία του πληθυσμού σύμφωνα με τις απογραφές:

## Αξιοθέατα
Στην πλατεία του χωριού βρίσκεται ο ναός της Ζωοδόχου Πηγής και Ηρώο Πεσόντων. Άλλοι ναοί της Τακτικούπολης είναι η Αγία Σωτήρα και ο Άγιος Κυπριανός. Κοντινές παραλίες είναι της Δάρδιζας, τα λιμανάκια της Ξηρολίμνης και του Αγίου Νικολάου, με το ομώνυμο εξωκλήσι κτισμένο το 1900.

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Νήσων Αττικής
Κατηγορία:Δήμος Τροιζηνίας
Οτίλια Μπρούμα

**Η Otilia Brumă** (γεννημένη στις 13 Ιουνίου 1992, στη Σουτσεάβα της Ρουμανίας), γνωστή και ως **Otilia**, είναι Ρουμάνα ποπ τραγουδίστρια. Η Οτίλια άρχισε να ενδιαφέρεται για τη μουσική από παιδί

## Μουσικά σινγκλ

* *Bilionera* (2014)  

## Παραπομπές


## Βιβλιογραφία

* Suceava: Otilia Brumă - De pe băncile școlii, pe scena muzicii (PORTRET), 6 Νοεμβρίου 2010, *Adevărul*
* "Cel mai celebru artist al anului 2014 în Turcia" eo româncă , 2 Μαρτίου 2015, *Evz Monden*
* Otilia Brumă premiată de ambasadorul Turciei , *Revista Bravo*

## εξωτερικοί σύνδεσμοι

Κατηγορία:Συμμετέχοντες στο διαγωνισμό τραγουδιού Eurovision με τη Ρουμανία
Μαξίμ Σάτσκιχ

Ο **Μαξίμ Σάτσκιχ** (Ουζμπεκικά: Максим Шацких, γεννήθηκε 30 Αυγούστου 1978) είναι Ουζμπέκος πρώην ποδοσφαιριστής που αγωνιζόταν ως επιθετικός. Είναι ο κορυφαίος σκόρερ της εθνικής του ομάδας με 34 γκολ και πρώτος σκόρερ όλων των εποχών της ουκρανικής πρώτης κατηγορίας με 123 γκολ.

## Καριέρα
Ξεκίνησε την σταδιοδρομία του σε ρωσικές ομάδες αλλά 
το πιο επιτυχημένο κομμάτι στην πορεία του ήταν η δεκαετής παρουσία του στην Ντιναμό Κιέβου. Ήταν δύο φορές πρώτος στην κατάταξη των σκόρερ του ουκρανικού πρωταθλήματος, τη σεζόν 1999–00 με 20 γκολ και τη σεζόν 2002–03 με 22 γκολ, ισοφαρίζοντας, στη δεύτερη περίπτωση, την καλύτερη επίδοση στην μέχρι τότε μικρή ιστορία του πρωταθλήματος. Κέρδισε επίσης τρεις φορές τον τίτλο του πρώτο σκόρερ του Κυπέλλου Ουκρανίας, ένας από τους δύο μόνο παίκτες που έχουν καταφέρει κάτι τέτοιο. Με την ομάδα του Κιέβου κατέκτησε 6 πρωταθλήματα και 5 κύπελλα Ουκρανίας (τρία σούπερ κύπελλα). Ο τρόπος παιχνιδιού του συχνά τον κρατούσαν στη μεσαία γραμμή με την ταχύτητα στις αντεπιθέσεις να αποτελεί τον κύριο παράγοντα επίτευξης γκολ.

Στην Εθνική ομάδα του Ουζμπεκιστάν αγωνίστηκε 61 φορές και σημείωσε 34 γκολ. Ήταν τρίτος στην ψηφοφορία στην ανάδειξη του καλύτερου Ασιάτη ποδοσφαιριστή της χρονιάς το 2003 και δεύτερος το 2005. Μετά την αποχώρησή του από την ενεργό δράση ξεκίνησε προπονητική καριέρα.

## Τίτλοι και διακρίσεις

**Ντιναμό Κιέβου**
* Πρωτάθλημα Ουκρανίας (6): 1999–00, 2000–01, 2002–03, 2003–04, 2006–07, 2008–09
* Κύπελλο Ουκρανίας (5): 2000, 2003, 2005, 2006, 2007
* Σούπερ Καπ Ουκρανίας (3): 2004, 2006, 2007
* Κύπελλο Κοινοπολιτείας Ανεξάρτητων Κρατών : 2002

**Ατομικές διακρίσεις**
* Ουζμπεκιστάν Ποδοσφαιριστής της Χρονιάς (4): 2003, 2005, 2006, 2007
* Πρώτος σκόρερ της πρωταθλήματος Ουκρανίας (2): 1999–00, 2002–03
* Πρώτος σκόρερ Κυπέλλου Ουκρανίας (2): 1999–00, 2001–02, 2002–03
* Δεύτερος Ασιάτης ποδοσφαιριστής της χρονιάς : 2003
* Τρίτος Ασιάτης ποδοσφαιριστής της χρονιάς : 2005

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Ουζμπέκοι ποδοσφαιριστές
Κατηγορία:Ποδοσφαιριστές Εθνικής Ουζμπεκιστάν
Κατηγορία:Ποδοσφαιριστές ΦΚ Ντιναμό Κιέβου
Κατηγορία:Ποδοσφαιριστές ΦΚ Μπάλτικα Καλίνινγκραντ
Κατηγορία:Ποδοσφαιριστές ΦΚ Άρσεναλ Κιέβου
Κατηγορία:Ποδοσφαιριστές ΦΚ Τσερνομόρετς Οδησσού
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Επιθετικοί ποδοσφαιριστές
Νάιρα

Το **νάιρα** ( σύμβολο : **₦**, κωδικός : **NGN** ) είναι το νόμισμα της Νιγηρίας . Ένα νάιρα χωρίζεται σε 100 *kobo*.

Η Κεντρική Τράπεζα της Νιγηρίας (CBN) είναι ο μοναδικός εκδότης νομίμου χρήματος σε όλη την Ομοσπονδιακή Δημοκρατία της Νιγηρίας. Ελέγχει τον όγκο του χρήματος που παρέχεται στην οικονομία προκειμένου να διασφαλίσει τη νομισματική σταθερότητα και τη σταθερότητα των τιμών. Το Τμήμα Συναλλαγματικών Λειτουργιών του CBN είναι υπεύθυνο για τη διαχείριση νομισμάτων, μέσω του σχεδιασμού, της προμήθειας, της διανομής και προμήθειας, της επεξεργασίας, της επανέκδοσης και της διάθεσης ή της καταστροφής τραπεζογραμματίων και κερμάτων.

## Ιστορία
Το νάιρα εισήχθη την 1η Ιανουαρίου 1973, αντικαθιστώντας τη λίρα Νιγηρίας με συντελεστή 2 νάιρα = 1 λίβρα.  Τα κέρματα του νέου νομίσματος ήταν τα πρώτα νομίσματα που κόπηκαν από την ανεξάρτητη Νιγηρία, καθώς όλα τα κυκλοφορούντα νομίσματα της λίρας Νιγηρίας κόπηκαν όλα από την αποικιακή κυβέρνηση της Ομοσπονδίας της Νιγηρίας το 1959, με το όνομα της Βασίλισσας Ελισάβετ Β' στην εμπρόσθια όψη. Αυτό έκανε επίσης τη Νιγηρία την τελευταία πρώην βρετανική αποικία που εγκατέλειψε το νομισματικό σύστημα £ sd υπέρ του δεκαδικού νομισματικού συστήματος. Υπήρχε ένα σχέδιο της κυβέρνησης να μετονομαστεί ξανά το νάιρα σε 1 νέο νάιρα = 100 παλιό νάιρα το 2008, αλλά το σχέδιο ανεστάλη. Το σύμβολο του νομίσματος είναι

Το όνομα "naira" επινοήθηκε από τη λέξη "Nigeria" από τον Obafemi Awolowo .  

Η Κεντρική Τράπεζα της Νιγηρίας ισχυρίστηκε ότι προσπάθησε να ελέγξει τον ετήσιο ρυθμό πληθωρισμού κάτω από το 10%. Το 2011, η CBN αύξησε το βασικό επιτόκιο έξι φορές, αυξάνοντας από 6,25% σε 12%. Στις 31 Ιανουαρίου 2012 η CBN αποφάσισε να διατηρήσει το βασικό επιτόκιο στο 12%, προκειμένου να μειώσει τις επιπτώσεις του πληθωρισμού λόγω της μείωσης των επιδοτήσεων καυσίμων. 

Από τις 20 Ιουνίου 2016, το νάιρα επιτράπηκε να κυκλοφορεί, αφού ήταν συνδεδεμένο στα 197 με ένα δολάριο ΗΠΑ για αρκετούς μήνες. Οι συναλλαγές υπέθεσαν ότι το φυσικό εύρος του νάιρα θα ήταν μεταξύ 280 και 350 ανά δολάριο. 

Τον Οκτώβριο του 2021 το eNaira, η ψηφιακή έκδοση του κρατικού νομίσματος, κυκλοφορεί επίσημα στη Νιγηρία.

## Παραπομπές


ναιρα
ναιρα
Καραθώνα Αργολίδας

Η **Καραθώνα** ή το **Ποντικονήσι** είναι βραχονησίδα του Αργοσαρωνικού στον Αργολικό κόλπο η οποία βρίσκεται βόρεια από το ακρωτήριο Χονδρός, στα νότια του όρμου Καραθώνα και πολύ κοντά στην ομώνυμη παραλία. Διοικητικά υπάγεται στο Δήμο Ναυπλιέων.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Στέφανο Σκούλκο

Ο **Στέφανο Σκούλκο** (ιταλικά: *Stefano Sculco*, Παπανίτσε, 1638 – Ρώμη, 9 Νοεμβρίου 1703) ήταν ιταλός καθολικός επίσκοπος.

## Βιογραφία
Χειροτονήθηκε ιερέας σε άγνωστη ημερομηνία, ενώ, στις 22 Δεκεμβρίου 1670, ορίστηκε επίσκοπος του Γερακίου από τον Πάπα Κλήμη Ι΄.

Στις 20 Απριλίου 1686, ο Σκούλκο, μετά από περίπου 15 χρόνια επισκοπής θητείας, υποχρεώθηκε σε παραίτηση από το αξίωμά του, λόγω σοβαρών κατηγοριών σε βάρος του, μεταξύ των οποίων και για φόνο, αλλά ποτέ δεν υπήρξαν απτά στοιχεία για την ενοχή του. Παρόλα αυτά, ωστόσο, θα αποφασίσει να εγκαταλείψει την Καλαβρία και να καταφύγει στη Ρώμη, όπου θα παραμείνει εκεί μέχρι το θάνατό του, στις 9 Νοεμβρίου 1703. 

## Παραπομπές


## Πηγές
*  

Κατηγορία:Επίσκοποι Γερακίου
Κατηγορία:Επίσκοποι του 17ου αιώνα
Κοράκια Αργολίδας

Τα **Κοράκια** ή **Κορακονήσια** είναι 2 βραχονησίδες (η μεγαλύτερη ονομάζεται **Κόρακας** και έχει έκταση 0,100 τ.χλμ.) του Αργοσαρωνικού στον Αργολικό κόλπο η οποία βρίσκεται πολύ κοντά στις ακτές, βόρεια από το ακρωτήριο Κόρακας και νότια από το ακρωτήριο Φούρκα. Διοικητικά υπάγεται στο Δήμο Ερμιονίδας.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Δασκαλειό Αργολίδας

Το **Δασκαλειό** ή **Δασκαλιό** ή **Δασκάλεια** είναι βραχονησίδα του Αργοσαρωνικού.

## Γεωγραφικά - Ιστορικά στοιχεία
Το Δασκαλειό βρίσκεται στον Αργολικό,στα δυτικά του κόλπο του Τολού, νότια της νησίδας Ρόμβης και έχει υψόμετρο 52 μέτρα. Ως οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Τολού του δήμου Ασίνης. Σύμφωνα με το σχέδιο Καλλικράτης δεν έχει μόνιμους κατοίκους.

Το 1686 στο νησί κτίστηκε οχυρό, το *Καστέλ ντι Σκόλιο*, από τον Ενετό αντιναύαρχο Φραντσέσκο Μοροζίνι που είχε ως αποτέλεσμα οι λίγοι κάτοικοί του να μετεγκατασταθούν στην Κρήτη. Το 1688 κτίστηκε η εκκλησία Κοίμηση της Θεοτόκου στο υψηλότερο σημείο της και πιθανολογείται ότι κάποτε υπήρξε καθολικό μοναστηριού. Το 1715 η οχύρωση του οχυρού καταστράφηκε από τους Οθωμανούς και το 1718 η περιοχή καταλήφθηκε από αυτούς. Σύμφωνα με την τοπική παράδοση, την περίοδο της Τουρκοκρατίας, λειτούργησε ιερατικό κρυφό σκολειό για τα παιδιά των ψαράδων της γύρω περιοχής.

Η εκκλησία μπορεί να προσεγγιστεί σήμερα μέσω μιας σκάλας που εκτείνεται από την προβλήτα στα βόρεια μέχρι την κορυφή. Η εκκλησία περιβάλλεται από ψηλό τείχος, πάνω από την είσοδό της (στα βορειοδυτικά) εικονίζεται η Παναγία με το μωρό Ιησού. Πρόκειται για τη μοναδική σωζόμενη αγιογραφία του 17ου αιώνα . Οι πίνακες στο εσωτερικό βάφτηκαν αργότερα. Από την οχύρωση, ιδιαίτερα στα βόρεια και δυτικά του νησιού, έχουν διατηρηθεί ακόμη μεγαλύτερα τείχη με επάλξεις .

## Παραπομπές


## Πηγές
* 

Κατηγορία:Νησιά του Αργοσαρωνικού
Κατηγορία:Δήμος Ναυπλιέων
Κατηγορία:Ελληνικές βραχονησίδες
Σαιν-Σωβέρ-συρ-Εκόλ

Το **Σαιν-Σωβέρ-συρ-Εκόλ** (γαλλικά: *Saint-Sauveur-sur-École*) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.

Οι κάτοικοί του είναι γνωστοί ως Σαιν-Σαλβατοριέν (γαλλικά: *Saint-Salvatoriens*).

## Παραπομπές


Κατηγορία:Κοινότητες της Σεν-ε-Μαρν
Κορωνήσι Αργολίδας

Το **Κορωνήσι**  ή **Κορονήσι** είναι βραχονησίδα του Αργοσαρωνικού. η οποία βρίσκεται στον Αργολικό κόλπο, απέναντι από το Τολό. Είναι προσβάσιμο με σκάφος από τους κατοίκους της περιοχής κυρίως για το εκκλησάκι των Αγίων Αποστόλων, το οποίο φαίνεται από την παραλία και είναι κτισμένο μετά το 1830. Καλύπτεται από άγρια χαμηλή βλάστηση και δέντρα που αντέχουν στην ξηρασία (πεύκα, ελιές, κυπαρίσσια). Ως οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Τολού του τότε δήμου Ασίνης. Σύμφωνα με το σχέδιο Καλλικράτης δεν έχει μόνιμους κατοίκους. 

## Εξωτερικοί σύνδεσμοι

* Το Κορωνήσι (φωτογραφίες) από τον ιστότοπο https://www.tolo.gr/
* Κορωνήσι | Το νησάκι στο Τολό (Αργολίδας) | Koronisi στο https://www.youtube.com/

## Παραπομπές


 
κατηγορία:νησιά του Αργοσαρωνικού
Κατηγορία:Δήμος Ναυπλιέων
Κατηγορία:Ελληνικές βραχονησίδες
Δευτερογενής πηγή

Οι **δευτερογενείς πηγές** είναι γραπτές ιστορικές μαρτυρίες βασισμένες σε στοιχεία πρωτογενών πηγών. Αυτές είναι πηγές, οι οποίες συνήθως είναι αφηγήσεις, τα έργα, ή έρευνα που αναλύει, αφομοιώνει, αξιολογεί, ερμηνεύει ή/και συνθέτει πρωτογενείς πηγές. Είναι συμπληρωματικές για την εξέταση κάποιου θέματος. Τα έγγραφα ή συγγραφείς συνοψίζουν άλλο, συνήθως πρωτογενές υλικό. Χρησιμοποιούνται από ακαδημαϊκούς ερευνητές, δημοσιογράφους και άλλους ερευνητές, καθώς και στα έγγραφα και τα βιβλία που παράγουν. Περιλαμβάνουν δημοσιευμένες αφηγήσεις, δημοσιευμένες εργασίες ή δημοσιευμένη έρευνα. Για παράδειγμα, ένα ιστορικό βιβλίο που αντλεί στοιχεία από κάποιο ημερολόγιο και αρχεία εφημερίδων. 

Οι **δευτερογενείς πηγές** νοούνται όλες οι αναφορές (άρθρα, βιβλία, κινηματογραφικές ταινίες κλπ.) που αναφέρονται στα υπό μελέτη θέματα και δημιουργήθηκαν σε ύστερο χρόνο κυρίως από ιστορικούς. Για να τις διακρίνουμε μας βοηθά το όνομα του μελετητή ή η χρονολογία έκδοσης, αλλά πολύ συχνά και το περιεχόμενο και η γλώσσα του κειμένου.

Οι δευτερογενείς πηγές αναλύουν, περιγράφουν και αξιολογούν πληροφορίες από προηγούμενες έρευνες που διεξήχθησαν. Αυτές μπορεί να παρέχουν θεωρία ή σχόλια. Μερικά παραδείγματα είναι:

*Ένα επιστημονικό άρθρο για ένα πρόγραμμα πρόληψης

*Μια μονογραφία στις θεωρίες προσκόλλησης

*Ένα εκπαιδευτικό βίντεο για τους τύπους μάθησης

*Μια βιογραφία ενός διάσημου κοινωνικού λειτουργού.

Μια δευτερεύουσα πηγή μπορεί να οριστεί με δύο τρόπους: πρόκειται για ένα ιστορικό συμβάν το οποίο δημιουργήθηκε με πρωτογενείς πηγές ή/και το οποίο ήταν ένα ή περισσότερα στάδια που αφαιρέθηκαν από την χρονική περίοδο και το συμβάν.

Ένα δεύτερο στοιχείο. Για παράδειγμα, τα σχολικά εγχειρίδια σας λένε για μια χρονική περίοδο, αλλά είναι όλες δευτερεύουσες πηγές όπως γράφτηκαν αργότερα, συνήθως από ανθρώπους που δεν ήταν εκεί και συζητούν τις πρωταρχικές πηγές που χρησιμοποίησαν όταν δημιουργούνταν. Οι δευτερεύουσες πηγές συχνά αναφέρουν ή αναπαράγουν πρωτογενείς πηγές, όπως ένα βιβλίο που χρησιμοποιεί μια φωτογραφία.

Το βασικό σημείο είναι ότι οι άνθρωποι που έκαναν αυτές τις πηγές στηρίζονται σε άλλες μαρτυρίες παρά στη δική τους. 

Οι δευτερεύουσες πηγές μπορούν να περιλαμβάνουν βιβλία ιστορίας, άρθρα, ιστότοπους όπως αυτό (άλλοι ιστότοποι μπορεί να αποτελούν κύρια πηγή της «σύγχρονης ιστορίας»). 

Δεν είναι πάντα παλιά η ιστορική πηγή: πολλά μεσαιωνικά ή αρχαία έργα είναι δευτερεύουσες πηγές βασισμένες στις πλέον απολεσθείσες πρωτογενείς πηγές, παρά το γεγονός ότι ήταν μεγάλης ηλικίας.

Κατηγορία:Πηγές πληροφόρησης
Κουνούπι (νησίδα) Αργολίδας

Το **Κουνούπι** είναι νησίδα στο Μυρτώο πέλαγος, κοντά στα ανατολικά παράλια της Πελοποννήσου. Βρίσκεται απέναντι (ανατολικά) από τον οικισμό Κουνούπι Ερμιονίδας και νοτιοανατολικά από την ομώνυμη παραλία.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Τομμάσο Καρατσιόλο

Ο **Τομμάσο Καρατσιόλο** (Tommaso Caracciolo)  (30 Ιουνίου 1640 – 31 Μαρτίου 1689) ήταν Ρωμαιοκαθολικός προκαθήμενος που υπηρέτησε ως Επίσκοπος Γερακίου της Καλαβρίας (1687–1689)

Ο Καρατσιόλο γεννήθηκε στη Νάπολη της Ιταλίας στις 30 Ιουνίου 1640 και χειροτονήθηκε ιερέας στο Τάγμα του Αγίου Βενέδικτου στις 22 Σεπτεμβρίου 1663. Στις 28 Απριλίου 1687, διορίστηκε επί Πάπα Ιννοκεντίου ΙΑ΄ ως Επίσκοπος Γεαρακίου . Υπηρέτησε ως Επίσκοπος του Γερακίου μέχρι το θάνατό του στις 4 Μαΐου 1687 .

## Παραπομπες


## Πηγές
*(for Chronology of Bishops) 
* (for Chronology of Bishops) 

Κατηγορία:Επίσκοποι Γερακίου
Κατηγορία:Επίσκοποι του 18ου αιώνα
Κάππαρη Αργολίδας

Η **Κάππαρη** ή το **Κάπαρι** ή **Καπαρονήσι** είναι βραχονησίδα στο Μυρτώο πέλαγος, στα δυτικά του κόλπου Ύδρας. Βρίσκεται κοντά στα παράλια της Πελοποννήσου, δυτικά από το ακρωτήριο Στενό και νοτιοανατολικά από την Ερμιόνη στον δήμο της οποίας υπάγεται διοικητικά.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Καρατζάς Τροιζήνας

Ο **Καρατζάς** είναι χωριό στον δήμο Τροιζηνίας, στην περιφερειακή ενότητα Νήσων της περιφέρειας Αττικής. Σύμφωνα με την απογραφή του 2011, ο Καρατζάς έχει 287 κατοίκους. Είναι κτισμένος σε υψόμετρο 300 μέτρων στους ανατολικούς πρόποδες του Ορθολιθίου. Απέχει 6,5 χιλιόμετρα από το Άνω Φανάρι.

## Ιστορία
Στην περιοχή του Καρατζά έχουν εντοπιστεί αρχαία λείψανα, όπως ο λεγόμενος τάφος του Ευαγόρα. Στη θέση Χώριζα σώζονται ερείπια μικρού μεσαιωνικού οχυρού. Το χωριό παλαιότερα βρισκόταν στον δρόμο προς Κρανίδι, όμως καταστράφηκε επί Τουρκοκρατίας. Το όνομα του χωριού έχει τουρκική προέλευση, από τις λέξεις καρά και αντζά, που σημαίνουν μαύρος σκύλος. Το χωριό συμμετείχε στην αντίσταση εναντίον των Γερμανών, οπότε οι Γερμανοί στις 5 Ιουνίου 1944 εκτέλεσαν στον ξεροπόταμο στη θέση Νιχώρι 23 κατοίκους του χωριού ηλικίας 18 με 55 ετών.

Ο Καρατζάς το 1834 προσαρτήθηκε στον δήμο Δρυόπης, στον οποίο παρέμεινε μέχρι το 1912, οπότε και προσαρτήθηκε στην κοινότητα Άνω Φαναρίου. Με το ΦΕΚ 119Α - 07/06/1966 ορίστηκε έδρα ομώνυμης κοινότητας, η οποία διατηρήθηκε μέχρι το 1997, οπότε και με το πρόγραμμα Καποδίστριας εντάχθηκε στον δήμο Τροιζήνας και το 2010, με το πρόγραμμα Καλλικράτης, στον δήμο Τροιζηνίας.

## Δημογραφία
### Πληθυσμιακή εξέλιξη
Η πορεία του πληθυσμού σύμφωνα με τις απογραφές:

## Αξιοθέατα
Στο δρόμο προς Χώριζα έχει βρεθεί αρχαίος τάφος στον οποίο σωζόταν αρχαία επιγραφή με το όνομα Ευαγόρας, η οποία όμως κλάπηκε. Στη θέση Χώριζα, στην κορυφή απότομου μικρού λόφου, έχουν εντοπιστεί ερείπια μικρής μεσαιωνικής οχύρωσης και κεραμική της μυκηναϊκής εποχής. Λόγω της μικρής του έκτασης εικάζεται ότι ήταν φυλάκιο που κτίστηκε επί Φραγκοκρατίας για τη φύλαξη ανάμεσα στα κάστρα Κοκκινιάς και Φαναρίου. Πιθανόν σταμάτησε να χρησιμοποιείται τον 15ο αιώνα. Σήμερα σώζεται τείχος ύψους περίπου δύο μέτρων και μήκους 30 στη δυτική-βορειοδυτική πλευρά του λόφου.

Στον Καρατζά λειτουργεί νηπιαγωγείο και δημοτικό σχολείο και διαθέτει περιφερειακό ιατρείο. Η κεντρική εκκλησία του χωριό είναι αφιερωμένη στον Άγιο Σεραφείμ και στην πλατεία μπροστά από την είσοδό της βρίσκεται ηρώο για τους εκτελεσθέντες από τους Γερμανούς κατοίκους του χωριού. Στον Καρατζά έχει κατασκευστεί λιμνοδεξαμενή χωρητικότητας 400.000 κυβικών μέτρων.

## Παραπομπές


Κατηγορία:Χωριά της περιφερειακής ενότητας Νήσων Αττικής
Κατηγορία:Δήμος Τροιζηνίας
Φαρμακείο «Ο λευκός άγγελος»

Το φαρμακείο **Ο λευκός άγγελος** (γερμανικά: *Apotheke zum weißen Engel*), βρίσκεται στην οδό Bognergasse 9, στη Βιέννη της Αυστρίας. Ο σχεδιασμός του αρ νουβό φαρμακείου πραγματοποιήθηκε από τον Αυστριακό αρχιτέκτονα και ζωγράφο Όσκαρ Λάσκε (*Oskar Laske*, 1874-1951) το 1901 και αποτελεί το πιο διάσημο αρχιτεκτονικό του έργο. Το μπροστινό μέρος του φαρμακείου είναι διακοσμημένο με ψηφιδωτά δύο αγγέλων και είναι ένα από τα λίγα εναπομείναντα φαρμακεία αρ νουβό.

## Πηγές
* 
* https://www.wien.info/de/zum-weissen-engel-apotheke-127612

## Παραπομπές


Κατηγορία:Κτίρια και κατασκευές στην Αυστρία
Κατηγορία:Κτίρια και κατασκευές στη Βιέννη
Ιάσονας Χανδρινός

Ο **Ιάσονας Χανδρινος** είναι Έλληνας ιστορικός, επισκέπτης καθηγητής στο Πανεπιστήμιο του Ρέγκενσμπουργκ. Αποφοίτησε το 2006 από το τμήμα ιστορίας και αρχαιολογίας του ΕΚΠΑ. Την περίοδο 2007-2017 διετέλεσε επιστημονικός συνεργάτης του Εβραϊκού Μουσείου Ελλάδος και είναι ιδρυτικό μέλος του εργαστηρίου μελέτης ελληνικού Εβραϊσμού.

## Εργογραφία

* 
* 
* 
* 
* 
* 

## Παραπομπές


## Εξωτερικοί σύνδεσμοι
* Ιστοσελίδα στο πανεπιστήμιο του Ρέγκενσπουργκ

Κατηγορία:Έλληνες ιστορικοί του 20ού αιώνα
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες πανεπιστημιακοί του 21ου αιώνα
Σινί-Σινιέ

Το **Σινί-Σινιέ** (γαλλικά: *Signy-Signets*) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.

Οι κάτοικοί του είναι γνωστοί ως Σινιασιέν (γαλλικά: *Signaciens*).

## Παραπομπές


Κατηγορία:Κοινότητες της Σεν-ε-Μαρν
Ντολτσίνο Γερακίου

Ο **Ντολτσίνο** (Dolcino)  ήταν Ρωμαιοκαθολικός προκαθήμενος που υπηρέτησε ως Επίσκοπος Γερακίου της Καλαβρίας τον 6ο αιώνα. Είναι γνωστός από επιστολές του Πάπα Γρηγορίου Α΄.

Ο Ντολτσίνο είναι ο πρώτος αποδεδειγμένα ιστορικά επίσκοπος του Γερακίου, άγνωστο πότε ακριβώς ιδρύθηκε η επισκοπή. Η καταγωγή του , σύμφωνα με την παράδοση, ήταν η Σικελία.  Πέθανε το 591 και τον διαδέχτηκε ο Μαρκιανός.

## Παραπομπες


Κατηγορία:Επίσκοποι Γερακίου
Κατηγορία:Επίσκοποι του 6ου αιώνα
Δρυόπη Τροιζήνας

Η **Δρυόπη**, έως το 1915 γνωστή ως **Κάτω Φανάρι**, είναι χωριό στον δήμο Τροιζηνίας-Μεθάνων, στην περιφερειακή ενότητα Νήσων της περιφέρειας Αττικής. Σύμφωνα με την απογραφή του 2011, η Δρυόπη έχει 239 κατοίκους. Είναι κτισμένη σε υψόμετρο 270 μέτρων, στους πρόποδες του βουνού Ορθολίθι. Απέχει 23,5 χιλιόμετρα από τον Γαλατά.

Σύμφωνα με την παράδοση το όνομα Δρυόπη οφείλεται στο αρχαίο φύλο Δρύοπες, οι οποίοι εγκαταστάθηκα στην περιοχή της Τροιζηνίας κατά τους προϊστορικούς χρόνους. Ο οικισμός μέχρι το 1915 ήταν γνωστός ως Κάτω Φανάρι, οπότε και μετονομάστηκε σε Ορθολίθι και το 1933 μετονομάστηκε σε Δρυόπη. Το 1834 προσαρτήθηκε στον Δήμο Δρυόπης, του οποίου ορίστηκε έδρα το 1845. Ο δήμος διατηρήθηκε μέχρι το 1912, οπότε και το Κάτω Φανάρι ορίστηκε έδρα ομώνυμης κοινότητας. Η κοινότητα Δρυόπης διατηρήθηκε μέχρι το 1997, οπότε και καταργήθηκε και εντάχθηκε στον δήμο Τροιζήνας. Επανασυστάθηκε το 2010 ως τοπική κοινότητα του δήμου Τροιζηνίας-Μεθάνων.

Στην κεντρική πλατεία του χωριού βρίσκεται ο ναός του Αγίου Χαραλάμπους και το Ηρώο Πεσόντων. Σε κοντινή απόσταση βρίσκεται επίσης ο βυζαντινός ναός της Κοίμησης της Θεοτόκου.

## Δημογραφία
### Πληθυσμιακή εξέλιξη
Η πορεία του πληθυσμού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Νήσων Αττικής
Κατηγορία:Δήμος Τροιζηνίας